ตลท.แขวนป้าย H หุ้น AFC หลังไม่ส่งงบการเงินฉบับสอบทาน
ตลท.ขึ้น H หุ้น AFC ภาคเช้า หลังไม่ส่งงบการเงินฉบับสอบทานโดยผู้สอบบัญชี
10 ก.พ. 2559

ตลาดหลักทรัพย์แห่งประเทศไทย (ตลท.) ประกาศขึ้นเครื่องหมาย “H” หลักทรัพย์บริษัท เอเชียไฟเบอร์ จำกัด (มหาชน) หรือ AFC รอบเช้าของวันนี้ (10 ก.พ.59) เนื่องจาก AFC  ได้นำส่งสรุปผลการดำเนินงาน F(45) ไตรมาส 2/2559 สิ้นสุดวันที่ 31 ธันวาคม 2558 มายังตลาดหลักทรัพย์ฯ แต่ไม่สามารถนำส่งงบการเงินงวดดังกล่าวที่ผ่านการสอบทานจากผู้สอบบัญชีรับอนุญาต
ทั้งนี้ตลาดหลักทรัพย์ฯ จึงขึ้นเครื่องหมาย H (Trading Halt)  เพื่อสั่งห้ามการซื้อหรือขายหลักทรัพย์ของบริษัทเป็นการชั่วคราวตั้งแต่การซื้อขายหลักทรัพย์รอบเช้าของวันที่ 10 กุมภาพันธ์ 2559 เป็นต้นไปจนกว่าบริษัทจะสามารถนำส่งข้อมูลให้เป็นไปตามข้อกำหนดของตลาดหลักทรัพย์ฯ ได้